**Хәерле көн, хөрмәтле Марат Готович, Анатолий Петрович**

**депутатлар, район вәкилләре, җыелышта катнашучылар!**

 Авыл җирлеге эше, **ветераннар Советы**, авыл Советы **депутатлары** белән берлектә, башкарыла.

 Җирлек Советы үзенең территориясендә урнашкан барлык бюдҗет учреҗдениеләре, һәм башка оешмалар белән дә тыгыз элемтәдә тора.

 Җирлегебезгә барлыгы 7 авыл керә:

* *Шәдче*
* *Вахит*
* *Юкәче*
* *Ямаш*
* *Ташлыяр*
* *Шәдче башы*
* *Тәкәрлек.*

387 хуҗалык исәпләнелә һәм 1035 кеше яши, шуларның 320 е хезмәткә яраклы яшьтәге кешеләр, 401 пенсионерлар, 46 се төрле группадагы инвалидлар, 3 инвалид бала бар,

балалар бакчасы яшендә 41, мәктәп яшендәге 51 бала исәпләнелә. Авыл хуҗалыгында эшләүчеләр **27**, бюджет оешмаларында - **100**, төрле җирләрдә эшләп, һәм яшәүчеләре дә булган (пропискалары гына бездә ) – **151** кеше исәптә.

**2023** нче елда - **2** бала туды, **3*0 /****ДИПИ/* кеше якты дөнядан китте

 Шәдче авыл жирлеге Советы һәм башкарма комитеты ел саен уз

 бюджетын кабул итә.

 Үз керемнәребез (собственные доходы) түбәндәге налог керемнәреннән тора:

* Физик затларның керемнәренә налог – **195 мең** сумны,
* Физик затларның мөлкәт өчен булган налогы – **43 мең** сумны,
* Җир налогы – **331 мең** сумны,
* Төрле керемнәр (үзара салым) өчен – **845 500** сумны,
* Авыл җирлегендәге хәрби учет эшләрен башкару өчен – **119 000** сумны, тәшкил итте.

 Бюджет узкеремнәребез буенча 2023 нче елга 100% ка үтәлде.

Соңгы биш елда җирлегебездә 10 гаилә кече фермалар төзү өчен дәүләт ярдәме сорап гаризалар бирде. Аларның 10 ы сы да дәүләттән

3 млн. сум субсидия алып кече фермалар тозеделәр, авыл хуҗалыгы продукцияләре җитештерүне арттыруга ирештеләр.

 Бүгенге көндә шәхси хуҗалыкларда **578** баш мөгезле эре терлек асрала, аларның **202** е савым сыерлар.

2023нче елның 1 нче январенә авыл хуҗалыгы җитештерү өлкәсен алып бару өчен барлыгы **4 мең 103** гектар җир биләмәләре каралган, шуларның **2 мең 925** гектары сөрү җирләре, көтүлекләр – 948 га, печәнлекләр – 210 га, пай җирләренең 94% ы “ **АПК Продкорпарациянен** “**Нократ**” бүлегенә арендага бирелгән, аренда җирләре өчен бүгенгесе көндә халыкка бер гектар пай җиренә 1000 сум күләмендә акчалата ярдәм бирү өчен инвентаризаөия бара. Январь – февраль айларында бу эш тулысы белән башкарылып бетәчәк.

Дәүләт тарафыннан савым сыер асраучылар барлыгы **601000** мең сум, кәҗәләр тотучылар, **3** мең **500** сум, ат асраучылар **5 000** сумнан, **45000** сум күләмендә акчалата ярдәмнәр белән (субсидияләр) файдаланды.

 Дәүләткә иң күп сөт тапшырып гаилә бюдҗетларына өстәмә акча кертүчеләр:

 **Вахиттән** Самигуллин Наил -**43200** кг. сөт тапшырып **1.296.000** сум, Юкәчедән – Китаева Елизавета – **20356** кг.сөт тапшырып, **610680** сум, **Ямаштан**,Сабиров Гөмәр –– **10205** кг. сөт сатып – **306150** сум чиста табыш керттеләр.

 Хөрмәтле иптәшләр! 2014 нче елдан башлап халыктан үзара салым акчасы җыела башлады, һәм шул җыелган акчаларга республика бюдҗетыннан яңадан 4 кә тапкырланып авыл җирлеге бюдҗетына акчалата ярдәм бирелде, бик тә күп эшләр башкарылды.

 Авылларыбыздагы зиратлар, чишмәләр, урам утлары янартылды, янгынга каршы су гидрантлары урнаштырылды, ике авылда балалар мәйданчыгы, бер авылда ял итү паркы төзелде һәм иң мөһиме авыл эчендәге **6757** метр озынлыкта юллар ремонтланды.

**Хөрмәтле җәмәгать!**

 Җирлегебез Советында 10 депутат эшли. Депутатлар һәрвакыт үзләренең ярдәмнәрен күрсәтеп торалар. Яңа елга, өлкәннәр көненә, Җиңү Бәйрәме көннәре һәм Сабантуй бәйрәмнәре алар ярдәменнән башка узмый. Бик зур рәхмәт аларга.

 Авылларда яна торган урам утларына да шактый гына чыгымнар сарыф ителде. Җирлек буенча әйтеп узганымча, 252 данә яктырткыч яна.

Авыл җирлеге буенча, җирлектә барлыгы **6 Шәһси эшмәкәр**, Хөкүмәтнең эшсез калучыларга ярдәм итү йөзеннән кабул ителгән “Үзмәшгульлек” программасы актив эшли башлады. Бу программаның асылы - мәшгульлек үзәкләре аша гражданнарны эшмәкәрлеккә тарту, аларга үз эшләрен ачуда булышу икәнлеген беләбез. Шәдче авылында – 13 кеше, Юкәчедә - 8, Ямашта – 5, Вахиттә – 4, Ташлыярда - 2 кеше “Үзмәшгульлек” программасы буенча теркәлде.

 Барлыгы - 32 самозанятый теркәлгән. “Үзмәшгүллек” белән шөгылләнүчеләрдән җирлек бюдҗетына **73 мең сум** күләмендә керем кергән.

 Шәдче авыл җирлеге һәрвакыт халыкны социаль яклау буенча, “Ветераннар Советы” белән берлектә актив эш алып бара. Барлык ялгыз карт һәм аз керемле кешеләр хисапка алынган.

 Бөек Ватан сугышында җиңүнен 77 еллыгын төбәгебез халкы бик истәлекле итеп уздырды. Барлык оешма-учреҗдение, авыл халкы белән берлектә Җиңү Парады уздырдык, Үлемсез полкта уздык.

 Заманында үзенен данлыклы Вахит базары белән еракларга даны таралган җирлгебез бу традиясияне яңартып, Шәдче авылында

язгы көзге ярминкәләр оештырды. Халык бик теләп катнашты. Ярминкәгә үзебезнең Мамадыш районыннан, күрше Кукмара, Чаллы, Биектау, Казан шәхәрләреннән дә сатучылар катнашты. Авыл кешесенә кирәк булган төрле кирәк-яраклар, хәттә, печән, салам, тирес, яна чалынган сыер, ат, тавык итләре, тәм томнар хәм башка бик күп төрле товарлар тәкьдим ителде. Алга таба да бу эшне дәвам итәргә исәбебез.

Киләсе ярминкәне, март-апрел айларында уздырырга ниятебез.

 Төбәгебездә халыкка Шәдче амбулаториясе, һәм 1 мед.пункт медицина ярдәме күрсәтә. Сәламәтлек сагында торучылар халыкка профилактик һәм медицина ярдәмен үз вакытында күрсәтәләр, вазыйфаларын тиешле югарылыкта башкаралар..

 2023 нче елда Шәдче урта белем бирү мәктәбендә **45** укчы белем ала, **14** педагог, **10** тех.персонал эшли. Мәктәптә бушлай төрле фәнни, спорт, шулай ук музыка түгәрәкләре дә алып барыла, республика программасы нигезендә төзелгән универсал спорт мәйданчыгыбызда бар, хәзер алар икәү булдылар, Юкәче авылында да шундый ук спорт мәйданчыгы ясалды, җәй көннәрендә бик яратып яшләребез шушы мәйданчыкларда уйныйлар, һәр даим спорт ярышлары узып тора.

 Февраль ае башында, районыбызда быел җиденче тапкыр Россия күләмендә уза торган, SANUФЕСТ ярышлары уза. Бу ярышларда безнең җирлек командасы беренчелекне бирмәде, һәр елны да сынатмадык, быел да катнашырга әзерләнәбез.

 Мәдәният өлкәсенә килгәндә**,** әлбәттә, ин зур куанычыбыз, мәдәният йортыбыз, ниһаять капитал ремонтка ия булды. Күргәнегезчә, бүген нинди матур бинада утырабыз.. Мәдәният йортыбыз да бик күп төрле чаралар белән беррәттән татар эстрадасының танылган артистлары үзләренең матур консерт программалары белән килеп торалар, тамашачы бик яратып кабул итеп кала.

 Һәр елның 15 нче февралендә авылыбызда афган сугышы каһарманы, якташыбыз – **Алберт Валиев** истәлегенә, менә инде **утыз** елдан артык Афганчылар көне уздырыла. Район күләмендә, җирлегебездә аның якты истәлегенә багышлап татарча көрәш ярышлары узып килә, быел ул **утыз бишенче** тапкыр, 15 февралдә булачак.

 Татар халкының милли бәйрәме булган – Сабантуйларны да матур һәм күңелле иттереп уздырабыз.

 Узган ел, Юкәче авылында Казанский бәйрәме икенче тапкыр билгеләп узылды. Районыбыздагы барлык керәшен фолклор ансамблләре белән беррәттән, күп кенә, Республикабыз эстрада артистлары да бәйрәмгә матур рух өстәде. Авылыбызга бәйрәмгә дип бер меңгә якын кеше кайтты.

 2022 нче елда, барыбызның да күңел түрләрендә илебездә башланып киткән Украинада гы махсус хәрби операция һәм мобилизация вакытлары озак сакланыр.

 Җирлегебездән 6 егетебез безнең тынычлыгыбызны саклыйлар. Без барлык солдатларның әти әниләренә түземлек, сәламәтлек, бәхет, иминлек һәм игелек телибез.

 Рәхмәт Сезгә.

 Районыбызда оештырылган, ГУМАНИТАР ЯРДӘМ җибәрүдә безенең җирлегебез халкы да актив катнашып килә, барысына да рәхмәт, алга табада мондый аксияләрдә катнашырга, без һәрвакыт әзер. Билгеле инде, мобилизасияләнгән егетләребезнең гаиләләрен дә, мөмкинлектән чыгып ярдәмнәребездән ташламыйбыз.

Авыл җирлеге җитәкчелеге эшенең тагын бер юнәлеше - үз территорияңдә хокук тәртибе үтәлешен тәэмин итү, яшьләрне хокукый яктан тәрбияләү, закон бозуларны профилактикалау.

Участок уполномоченные белән авыл жирлеге җитәкчелеге тыгыз бәйләнештә торып һәм килеп туган проблемаларны бергә, вакытында хәл итәбез.

Янгыннар, ни кызганыч, күзәтелеп тора һәм алар тормышыбызга зур зыян сала, фаҗигаләргә китерә. 2021-2023 нче елларда авыл җирлегендә янгын очраклары булмады дип кенә сөенеп йөргәндә, Гает бәйрәме алдыннан Ямаш авылы мәчетендә янгын чыгып, авылдашлар мәчетсез калды. Кыска гына арада, районыбыз башлыгы Анатолий Петрович ярдәме, Республикабызның Диния нәзәрәтенең “Зәкәт” фонды ярдәме, олы йөрәкле кешеләр, авылдашлар һәм блогерлар катнашында матур гына мәчетебез калкып чыкты.

Мәчетебез бүгенгесе көндә төзелеп бетте, тиздән аның тантаналы ачылышына әзерләнәбез. Үзләренең өлешләрен керткән һәрбер кешегә, авыл халкының һәм үземнең исемемнән бу изге эштә катнашканнары өчен зур рәхмәтемне җиткерәм, күрсәткән изгелекләрегез үзегезгә зур саваплар булып әйләнеп кайтсын!

 Шәдче, Ямаш һәм Вахит авылларында мәчетләребез эшләп килә, Аллага шекер. Авыл халкының дини белем алырга теләге зур, өлкән яшьтәгеләр белән бергә яшьләр һәм балалар да дин гыйлемен алырга омтыла. Мәчетләребездә укулар уза. Биредә белем алу өчен бөтен мөмкинлекләр тудырылган. Барлык авылларда да, Ураза, Корбан бәйрәмнәрендә ифтар мәҗелесләре узды.

Юкәче авылындангы чиркәү дә, авыл халкына тиешле хезмәтне күрсәтә, халык бик теләп келәүләргә йөри. Узган ел июл аенда чиркәүебезгә якташыбыз, изге, Петр Гаврилов иконасы тапшырылды.

 Җирлектәге барлык оешма учреҗдениеләр дә, күп кенә шәхси хуҗалыкларда, җәй көннәрендә матур иттереп чәчәкләр үстерәләр, ә Яңа ел бәйрәмнәрен шулай ук төрледән төрле сыннар ясап, бизәп каршы алалар. Быелгысы яна ел бәйрәменә җирлек авылларында 47 хуҗалык, үзләренең йорт җирләрен матур итеп бизәделәр.

Проблемаларга килгәндә, башкарасы эшләребез иксез-чиксез.

\*авыллар арасында барлыгы 15600 м. озынлыкта су линияләре тузган,

\*7830 м, озынлыкта авыл эчендәге ремонтлыйсы юлларыбыз, чишмәләрне карыйсыбыз бар.

\*Урамнарны яктырту, балалар һәм спорт мәйданчыклары, ял итү урыннарын булдыру, аларны рәсмиләштерү, территорияне чисталыкта һәм тәртиптә тоту мәсәләләре төп бурыч булып тора.

**Хөрмәтле авылдашлар!**

 Чыгышымны тәмамлап шуны әйтәсем килә:

Шәдче авыл җирлеге башкарма комитеты һәм авыл җирлеге Советы, халык киңәшләренә колак салырга, проблемаларны хәл итүдә ярдәм итәргә һәрвакыт әзер.

 Авылларыбызда халык матур тормышта яшәсен иде.

 Чыгышым тәмам, игътибарыгыз өчен зур рәхмәт.